आज वृक्षों के अभाव के चलते हमें तरह तरह की परेशानियों का सामना करना पड़ रहा है और पर्यावरण के साथ जलवायु परिवर्तन जैसे संकट दुनिया को चुनौती दे रहे हैं।वृक्ष लगाकर और रोजाना उनसे भेंट मुलाकात कर बातचीत की जा सकती है क्योंकि वृक्ष तनाव को कम कर सकून प्रदान करते हैं। वृक्ष लगाकर उन्हें तैयार करने में कितना आत्म सकून मिलता उसका वर्णन नहीं बल्कि वृक्ष लगाकर अनुभूति की जा सकती है।वन महोत्सव एवं रिमझिम बरसात के मौसम की पावन वेला पर हम अपने सभी सुधीपाठकों अग्रजों से भावपूर्ण निवेदन करते हैं कि अपने जीवन को वृक्षों से जोड़े और वृक्ष लगाकर उन्हें फलदायक बनाकर पर्यावरण संरक्षण एवं जलवायु परिवर्तन समस्या के निदान में सहायक बन पुण्य के भागीदार बने।अपने आसपास पौंध रोपकर इस महायज्ञ में आहूति डालना मानवता एवं समय की माँग है। धन्यवाद। ऊँ भूर्भुवः स्वः ——/ ऊँ नमः शिवाय।।।